Saya mau tau Berkabung dari Pengebumian Islam. Jelaskan dalam bahasa melayu

Orang yang menyayangi (keluarga dan sanak saudara) dan kenalan rapat si mati boleh berkabung diatas pemergian si mati dalam tempoh 3 hari. Berkabung dilihat dalam Islam sebagai tanda mengucapkan kemaafan, menyesali pemergian dan menerima pelawat dan orang-orang terdekat, jiran dan kaum kerabat. Ketika berkabung terdapat beberapa perkara yang perlu dielakkan seperti menghias rumah secara berlebihan, memakai pakaian bergambar, memakai perhiasan dan alat kemas. Rumah si mati hendaklah sentiasa bersih dan kemas bagi menerima kunjungan tetamu. Bagi balu si mati (isteri hidup kepada suami yang mati), tempoh berkabung (Iddah) perlu dipanjangkan selama 4 bulan dan 10 hari, berdasarkan Al-Quran . Ketika tempoh ini, balu adalah dilarang untuk berkahwin dengan lelaki lain, tidak boleh keluar dari rumah (kecuali jika terpaksa mencari rezeki dan membeli barangan dan makanan jika tiada siapa boleh bantu), memakai pakaian bergambar dan berhias.

Menangis akibat kematian seseorang yang tersayang adalah normal dan lumrah kehidupan bagi manusia dan alam. Sedih dan menangis yang berpada-pada dibolehkan dalam Islam. Namun begitu, adalah menjadi haram dan berdosa jika kesedihan itu dieksperesikan secara keterlaluan dan berlebihan seperti meratap, menangis hingga buta, menjerit dan terpekit, menarik baju hingga koyak, menendang dan merosakkan harta benda adalah dilarang keras dalam Islam. Jika perbuatan ini dibiarkan, hal seperti pemergian si mati ini dianggap tidak diredhai dan mengingkari ketentuan Allah bagi setiap yang bernyawa pasti akan mati. Meratap mayat secara keterlaluan juga boleh menyebabkan akidah seseorang itu boleh rosak dan lemah.